Donderstorms, hael in Gauteng verwagArgieffoto (Foto: Megan Swart, Maroela Media) Die Suid-Afrikaanse Weerdiens waarsku dat swaar donderstorms, reën en hael Dinsdagmiddag in die suidelike dele van Gauteng verwag kan word. ŉ Vlak 2-waarskuwing is vir dié gebiede uitgereik. ŉ Voorspeller verbonde aan die weerdiens het Dinsdag aan Maroela Media gesê die waarskuwing het veral betrekking op gebiede rondom Randfontein en Vereeniging. ⚠️ ALERT: THE SA WEATHER SERVICE HAS ISSUED A WARNING FOR A HIGH LIKELIHOOD OF SEVERE THUNDERSTORMS IN SOUTHERN GAUTENG LATE ON TUESDAY!!! HEAVY DOWNPOURS, HAIL & STRONG WINDS POSSIBLE IN PLACES!!! — Gauteng Weather (@tWeatherSA) November 21, 2022 “Ons verwag skadelike wind, hael en reën wat plek-plek oorstromings tot gevolg kan hê. “Wees versigtig as jy in nat weerstoestande ry. Indien daar oorstromings in die omgewing is, of jy deur water moet ry, hou in gedagte dat daar dalk slaggate onder die water kan wees. Maak eerder van alternatiewe roetes gebruik.” Wydverspreide reën word ook in dele van Pretoria verwag. Verder word swaar donderstorms, skadelike wind en hael ook vir die suidelike dele van Mpumalanga, die oostelike dele van Noordwes en die noordelike dele van KwaZulu-Natal voorspel. Oorstromings kan gevolglik ook in dié gebiede voorkom. Vlak 2-waarskuwings is vir Gauteng en Mpumalanga uitgereik. (Grafika: Twitter / SA Weerdiens) Vlak 2-waarskuwings is vir Gauteng en Mpumalanga uitgereik. (Grafika: Twitter / SA Weerdiens)